CELEX: 32020R0447
Language: fi
Date: 2019-12-16 00:00:00
Title: Komission delegoitu asetus (EU) 2020/447, annettu 16 päivänä joulukuuta 2019, Euroopan parlamentin ja neuvoston asetuksen (EU) N:o 648/2012 täydentämisestä sellaisten teknisten sääntelystandardien osalta, joissa määritellään perusteet sille, mitkä järjestelyt lieventävät riittävästi katettuihin joukkolainoihin ja arvopaperistamisiin liittyvää vastapuoliluottoriskiä, ja delegoitujen asetusten (EU) 2015/2205 ja (EU) 2016/1178 muuttamisesta (ETA:n kannalta merkityksellinen teksti)

27.3.2020   
               
               
                  FI
               
               
                  Euroopan unionin virallinen lehti
               
               
                  L 94/5
               
            
         KOMISSION DELEGOITU ASETUS (EU) 2020/447,
         annettu 16 päivänä joulukuuta 2019,
         Euroopan parlamentin ja neuvoston asetuksen (EU) N:o 648/2012 täydentämisestä sellaisten teknisten sääntelystandardien osalta, joissa määritellään perusteet sille, mitkä järjestelyt lieventävät riittävästi katettuihin joukkolainoihin ja arvopaperistamisiin liittyvää vastapuoliluottoriskiä, ja delegoitujen asetusten (EU) 2015/2205 ja (EU) 2016/1178 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon OTC-johdannaisista, keskusvastapuolista ja kauppatietorekistereistä 4 päivänä heinäkuuta 2012 annetun Euroopan parlamentin ja neuvoston asetuksen (EU) N:o 648/2012 (1) ja erityisesti sen 4 artiklan 6 kohdan,
         sekä katsoo seuraavaa:
         
                     (1)
                  
                  
                     Euroopan parlamentin ja neuvoston asetuksella (EU) 2017/2402 (2) muutettiin asetusta (EU) N:o 648/2012 sisällyttämällä siihen eräitä edellytyksiä, joiden täyttyessä katettujen joukkolainojen yhteisöjen katettujen joukkolainojen yhteydessä tekemät OTC-johdannaissopimukset ja arvopaperistamista varten perustettujen erillisyhtiöiden arvopaperistamisten yhteydessä tekemät OTC-johdannaissopimukset voidaan vapauttaa määritysvelvollisuudesta.
                  
               
                     (2)
                  
                  
                     Komission delegoituihin asetuksiin (EU) 2015/2205 (3) ja (EU) 2016/1178 (4) sisältyy jo useita edellytyksiä, joiden täyttyessä katettujen joukkolainojen yhteisöjen katettujen joukkolainojen yhteydessä tekemät OTC-johdannaissopimukset voidaan vapauttaa määritysvelvollisuudesta.
                  
               
                     (3)
                  
                  
                     Katettujen joukkolainojen yhteisöjen katettujen joukkolainojen yhteydessä tekemät OTC-johdannaissopimukset ja arvopaperistamista varten perustettujen erillisyhtiöiden arvopaperistamisten yhteydessä tekemät OTC-johdannaissopimukset ovat jossain määrin keskenään korvattavissa. Niitä olisi käsiteltävä määritysvelvollisuuden osalta johdonmukaisesti, jotta voidaan ehkäistä kilpailun vääristymisen tai suotuisimman sääntelyn hyväksikäytön mahdollisuus.
                  
               
                     (4)
                  
                  
                     Sen vuoksi olisi asianmukaista, kun otetaan myös huomioon asetuksella (EU) 2017/2402 asetukseen (EU) N:o 648/2012 tehty muutos, poistaa delegoiduista asetuksista (EU) 2015/2205 ja (EU) 2016/1178 kaikki edellytykset, joiden täyttyessä katettujen joukkolainojen yhteisöjen katettujen joukkolainojen yhteydessä tekemät OTC-johdannaissopimukset voidaan vapauttaa määritysvelvollisuudesta, ja sisällyttää nämä edellytykset uuteen delegoituun asetukseen, jossa esitetään myös edellytykset sille, että arvopaperistamista varten perustettujen erillisyhtiöiden arvopaperistamisten yhteydessä tekemät OTC-johdannaissopimukset voidaan vapauttaa määritysvelvollisuudesta.
                  
               
                     (5)
                  
                  
                     Sen vuoksi olisi muutettava delegoitua asetusta (EU) 2015/2205 ja delegoitua asetusta (EU) 2016/1178.
                  
               
                     (6)
                  
                  
                     Tämä asetus perustuu teknisten sääntelystandardien luonnoksiin, jotka Euroopan pankkiviranomainen, Euroopan vakuutus- ja lisäeläkeviranomainen ja Euroopan arvopaperimarkkinaviranomainen ovat toimittaneet Euroopan komissiolle.
                  
               
                     (7)
                  
                  
                     Euroopan pankkiviranomainen, Euroopan vakuutus- ja lisäeläkeviranomainen ja Euroopan arvopaperimarkkinaviranomainen ovat järjestäneet avoimet julkiset kuulemiset teknisten sääntelystandardien luonnoksista, joihin tämä asetus perustuu, sekä analysoineet mahdollisia asiaan liittyviä kustannuksia ja hyötyjä. Euroopan valvontaviranomaiset ovat lisäksi pyytäneet lausunnon Euroopan parlamentin ja neuvoston asetuksen (EU) N:o 1093/2010 (5) 37 artiklan mukaisesti perustetulta pankkialan osallisryhmältä, Euroopan parlamentin ja neuvoston asetuksen (EU) N:o 1094/2010 (6) 37 artiklan mukaisesti perustetuilta vakuutus- ja jälleenvakuutusalan osallisryhmältä ja lisäeläkealan osallisryhmältä ja Euroopan parlamentin ja neuvoston asetuksen (EU) N:o 1095/2010 (7) 37 artiklan mukaisesti perustetulta arvopaperimarkkina-alan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Perusteet, joiden mukaisesti määritetään, mitkä katettuja joukkolainoja koskevat järjestelyt lieventävät vastapuoliluottoriskiä
            Katettuja joukkolainoja koskevien järjestelyjen katsotaan lieventävän riittävästi vastapuoliluottoriskiä silloin, kun katettujen joukkolainojen yhteisöjen katettujen joukkolainojen yhteydessä tekemät OTC-johdannaissopimukset täyttävät kaikki seuraavat perusteet:
            
                        a)
                     
                     
                        sopimukset on merkitty tai kirjattu katetun joukkolainan katepooliin katettuja joukkolainoja koskevan kansallisen lainsäädännön mukaisesti;
                     
                  
                        b)
                     
                     
                        sopimuksia ei irtisanota katetun joukkolainan liikkeeseenlaskijan tai katepoolin kriisinratkaisu- tai maksukyvyttömyystilanteessa;
                     
                  
                        c)
                     
                     
                        katettujen joukkolainojen liikkeeseenlaskijoiden tai katettujen joukkolainojen katepoolien kanssa tehdyn OTC-johdannaissopimuksen vastapuolella on vähintään sama etuoikeusasema kuin katettujen joukkolainojen haltijoilla, paitsi jos katettujen joukkolainojen liikkeeseenlaskijoiden tai katettujen joukkolainojen katepoolien kanssa tehdyn OTC-johdannaissopimuksen vastapuoli on maksukyvytön tai asianomainen osapuoli tai luopuu samasta etuoikeusasemasta;
                     
                  
                        d)
                     
                     
                        katettuun joukkolainaan sovelletaan vähintään 102 prosentin vakuuden asettamista koskevaa lakisääteistä vaatimusta.
                     
                  
         
            2 artikla
            Perusteet, joiden mukaisesti määritetään, mitkä arvopaperistamisia koskevat järjestelyt lieventävät vastapuoliluottoriskiä
            Arvopaperistamisia koskevien järjestelyjen katsotaan lieventävän riittävästi vastapuoliluottoriskiä silloin, kun arvopaperistamista varten perustettujen erillisyhtiöiden arvopaperistamisten yhteydessä tekemät OTC-johdannaissopimukset täyttävät kaikki seuraavat perusteet:
            
                        a)
                     
                     
                        arvopaperistamista varten perustetun erillisyhtiön kanssa arvopaperistamisen yhteydessä tehdyn OTC-johdannaissopimuksen vastapuolella on vähintään sama etuoikeusasema kuin korkeimman arvopaperistettujen omaisuuserien etuoikeusluokan haltijoilla, paitsi jos arvopaperistamista varten perustetun erillisyhtiön kanssa arvopaperistamisen yhteydessä tehdyn OTC-johdannaissopimuksen vastapuoli on maksukyvytön tai asianomainen osapuoli;
                     
                  
                        b)
                     
                     
                        arvopaperistamista varten perustettuun erillisyhtiöön, jonka kanssa OTC-johdannaissopimus on tehty arvopaperistamisen yhteydessä, sovelletaan jatkuvasti erillisten takausten tasoa, joka vastaa korkeinta arvopaperistettujen velkakirjojen etuoikeusluokkaa, eli vähintään 2 prosenttia perimättä olevista velkakirjoista.
                     
                  
         
            3 artikla
            Delegoidun asetuksen (EU) 2015/2205 muutos
            Poistetaan delegoidun asetuksen (EU) 2015/2205 1 artiklan 2 kohta.
         
         
            4 artikla
            Delegoidun asetuksen (EU) 2016/1178 muutos
            Poistetaan delegoidun asetuksen (EU) 2016/1178 1 artiklan 2 kohta.
         
         
            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä joulukuuta 2019.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 201, 27.7.2012, s. 1.
         
            (2)  Euroopan parlamentin ja neuvoston asetus (EU) 2017/2402, annettu 12 päivänä joulukuuta 2017, yleisestä arvopaperistamista koskevasta kehyksestä ja erityisestä kehyksestä yksinkertaiselle, läpinäkyvälle ja standardoidulle arvopaperistamiselle sekä direktiivien 2009/65/EY, 2009/138/EY ja 2011/61/EU ja asetusten (EY) N:o 1060/2009 ja (EU) N:o 648/2012 muuttamisesta (EUVL L 347, 28.12.2017, s. 35).
         
            (3)  Komission delegoitu asetus (EU) 2015/2205, annettu 6 päivänä elokuuta 2015, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 314, 1.12.2015, s. 13).
         
            (4)  Komission delegoitu asetus (EU) 2016/1178, annettu 10 päivänä kesäkuuta 2016, Euroopan parlamentin ja neuvoston asetuksen (EU) N:o 648/2012 täydentämisestä määritysvelvollisuutta koskevilla teknisillä sääntelystandardeilla (EUVL L 195, 20.7.2016, s. 3).
         
            (5)  Euroopan parlamentin ja neuvoston asetus (EU) N:o 1093/2010, annettu 24 päivänä marraskuuta 2010, Euroopan valvontaviranomaisen (Euroopan pankkiviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta (EUVL L 331, 15.12.2010, s. 12).
         
            (6)  Euroopan parlamentin ja neuvoston asetus (EU) N:o 1094/2010, annettu 24 päivänä marraskuuta 2010, Euroopan valvontaviranomaisen (Euroopan vakuutus- ja lisäeläkeviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/79/EY kumoamisesta (EUVL L 331, 15.12.2010, s. 48).
         
            (7)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).